Folketing
2000-02-04

Og der kom jeg så pludselig til at tænke på, at Venstre i sin tid stillede forslag om at fratage Danmarks Naturfredningsforening mulighed for at klage i henhold til naturbeskyttelsesloven. De skulle fratages den ret, og det er klart, at hvis man har den indgang til det, at det er farligt med borgerne, det er farligt med de grønne organisationer, så afføder en sådan lovgivning naturligvis en række negative reaktioner. Jeg synes, det er en fin diskussion. Danmark har i overensstemmelse med sine traditioner, i overensstemmelse med sin lovgivning været drivende i et internationalt arbejde omkring det her spørgsmål. Når vi kommer hjem til Danmark, viser det sig imidlertid, at et stort mindretal er durk imod det, der er grundlaget for den danske miljølovgivning. Så det kan blive en vanskelig forhandling. Jeg vil gerne om mine egne motiver sige, at mit ønske har ikke været at gøre livet mere besværligt for myndighederne eller noget andet, men at styrke borgernes reelle mulighed for deltagelse. Der er Danmark ikke hovedproblemet. Der er problemet betydeligt større i Central- og Østeuropa.